En ole varautunut ylimääräisiin lääkekuluihin enkä kotikaranteenin aikaisiin lisäkuluihin ruuan hankkimisessa. Mitä teen?
Kela myöntää asiakkaalle tarpeelliseksi katsottuihin lääkekuluihin maksusitoumuksen osana perustoimeentulotukea. Kotiinkuljetuksesta aiheutuvat lisäkustannukset eivät pääsääntöisesti kuulu maksusitoumuksen piiriin. Joissain erityistilanteissa asiakkaalle voi olla perusteltua myöntää myös ne, mikäli terveydenhuollon ammattilainen on katsonut ne välttämättömäksi. Ruoka sisältyy toimeentulotuen perusosaan, ja siihen liittyvät lisäkustannukset ovat täydentävän toimeentulotuen menoja, mikäli sellaisia aiheutuu. Niihin tuki haetaan Kelan perustoimeentulotuen päätöksen jälkeen kunnan sosiaalitoimesta. Kunnilla on myös muita, paikallisia järjestelyjä ruokaostosten järjestämiseksi. Niistä kannattaa kysyä suoraan asuinkunnasta.
fi
Kuulun riskiryhmään. Olenko oikeutettu korvauksiin jos jään kotiin?
Riskiryhmään kuuluminen ei itsessään oikeuta korvauksiin. Jos henkilö jää omalla päätöksellä karanteenia vastaaviin olosuhteisiin, vaikkakin hallituksen suositusten mukaisesti, ei hän lähtökohtaisesti ole oikeutettu korvauksiin. Jos riskiryhmään kuuluvat työskentelevät tehtävissä, joissa etätöiden tekeminen on mahdotonta ja altistuminen on suurta, tulee työnantajan pyrkiä siirtämään riskiryhmiin kuuluvat henkilöt vähemmän riskialttiisiin tehtäviin. Etätöitä tulee suosia tällä hetkellä kaikissa tehtävissä, joissa se on mahdollista.
fi
Minulla ei ole vakituista asuntoa. Mitä teen, jos minut määrätään tartuntatautilain mukaiseen karanteeniin?
Vastuu tilapäismajoituksen järjestämisestä on asuinkuntasi sosiaalitoimella, jonne viranomaisten on otettava yhteyttä jo karanteeniin määrätessä, mikäli selviää, ettei asuntoa ole.
fi
Minulla on väliaikaisia vaikeuksia selvitä asumiskuluistani. Joudunko muuttamaan halvempaan asuntoon saadakseni toimeentulotukea?
Perustoimeentulotuessa huomioidaan asumismenot todellisen suuruisina, ellei niitä voida pitää kohtuuttoman suurina. Mikäli asumismenot ylittävät kunnan kohtuullisena pidetyt asumismenot, ohjaa Kela asiakasta hakemaan edullisempaa asuntoa. Kela ei koskaan voi pakottaa asiakasta muuttamaan, mutta jossain tilanteissa asiakkaan asumismenot voidaan huomioida vain kohtuullisilta osin menona.
fi
Noudatan hallituksen suosituksia ja olen vapaaehtoisesti karanteenia vastaavissa olosuhteissa. Olenko oikeutettu tartuntatautipäivärahaan tai johonkin muuhun korvaukseen?
Jos henkilö jää omalla päätöksellä karanteenia vastaaviin olosuhteisiin, vaikkakin hallituksen suositusten mukaisesti, ei hän lähtökohtaisesti ole oikeutettu korvauksiin. Töistä ei voi jäädä omalla päätöksellä pois, vaan työsopimukseen perustuva työntekovelvoite on voimassa myös virusepidemian aikana. Ensisijaisesti töitä tulisi järjestellä työpaikalla mahdollisuuksien mukaan esimerkiksi etätöiden muodossa tai siirtymällä vähemmän riskialttiisiin tehtäviin.

Tartuntatautipäivärahaan henkilö on oikeutettu silloin, kun infektiolääkäri on määrännyt hänet karanteeniin tai eristettäväksi. Tartuntatautipäivärahaa haetaan Kelalta ja tarkempaa tietoa tartuntatautipäivärahan saamisen ehdoista saa Kelasta.

Tartuntatautipäivärahalla korvataan ansionmenetystä. Eläkkeellä olevat henkilöt, jotka eivät eläkkeen rinnalla tee ansiotyötä, eivät näin ollen ole oikeutettuja etuuteen.
fi
Olen joutunut lomautetuksi/ irtisanotuksi. Mistä minun tulee hakea tukea?
Omasta työttömyyskassasta tai Kelasta. Työttömyyskassat ja Kela vastaavat kaikista hakemuksiin ja niiden käsittelyyn liittyvistä asioista.
fi
Olen joutunut lomautetuksi/ irtisanotuksi. Mistä tiedän olenko oikeutettu ansiopäivärahaan, peruspäivärahaan, tai työmarkkinatukeen?
Ota yhteys omaan työttömyyskassaan tai Kelaan. Työttömyyden perusteella olet oikeutettu joko työttömyyspäivärahaan (ansiopäivärahaan tai peruspäiväraha), tai työmarkkinatukeen. Lisätietoja työttömyysetuuksista Kelan sivuilla.

Seuraa Kelan sivua työttömyysturvasta koronatilanteessa.
fi
Olen palkatta pois töistä voidakseni hoitaa lasta kotona. Olenko oikeutettu korvaukseen?
Lapsilla on oikeus osallistua varhaiskasvatukseen ja perusopetuksen lähiopetukseen 1-3 vuosiluokilla epidemiasta huolimatta. Jos yksittäisessä koulussa tai päiväkodissa todetaan tartunta, voidaan lapset määrätä karanteeniin. Tällöin lapsen huoltajalla on oikeus tartuntatautipäivärahaan. Jos lapsi on sairaana, noudatetaan työsopimuslain ja työehtosopimusten määräyksiä tilapäisestä työstä poissaolosta. Korvaukseen ei ole oikeutta työstä poissaolon ajalta.
fi
Olen tullut ulkomailta Suomeen ja olen omaehtoisessa karanteenissa. Minun pitäisi palata töihin, mutta en voi tehdä etätöitä. Olenko oikeutettu korvaukseen?
Jos henkilö jää hallituksen suositusten mukaisesti ns. omaehtoiseen karanteeniin, joka ei perustu tartuntatautilääkärin määräykseen, ei hänellä ole oikeutta korvaukseen. Ensisijaisesti tulisi sopia työnantajan kanssa työjärjestelyistä tai esim. vuosilomapäivien käyttämisestä.
fi
Rahani ovat aivan loppu. Joudunko odottamaan toimeentulotukipäätöstä pitkään?
Päätös perustoimeentulotuesta on tehtävä lain mukaan 7 arkipäivän kuluessa. Kansaneläkelaitos on pystynyt käsittelemään perustoimeentulotuen hakemukset nopeasti, eikä poikkeuksellisia ruuhkia ole nyt näköpiirissä.
fi
Tuloni romahtivat rajoitusten vuoksi. Mitä minun pitää tehdä, jotta olen oikeutettu toimeentulotukeen? Joudunko esimerkiksi myymään omaisuuttani?
Toimeentulotukea myönnettäessä huomioidaan lähtökohtaisesti kaikki käytettävissä olevat tulot ja omaisuus. Asiakkaan asumiskäytössä olevaa asuntoa tai tarpeellisia työvälineitä ei koskaan edellytetä realisoitavaksi. Lyhytaikaista tukea voidaan myös myöntää ilman, että kiinteää omaisuutta tarvitsee realisoida. Tämä ei kuitenkaan koske helposti realisoitavaa omaisuutta kuten osakkeita, rahasto-osuuksia tmv, joiden käyttäminen ensin oman elatuksen turvaamiseen on toimeentulotukeen nähden ensisijaista.
fi